West Gauteng Genealogical Society: e-SAGI
e-SAGI staan vir "Elektroniese Suid-Afrikaanse Genealogiese Indeks".
Dit is 'n projek van die Wes-Gautengtak van die SA Genealogiese Genootskap. Lucas Rinken is die man wat die projek begin het. Hy het letterlik duisende ure reeds hieraan bestee en werk nog elke dag hieraan.
Dit bevat genealogiese besonderhede van meer as 600 500 mense, maar dit het ook koppelings na hulle voorouers en families. Teen hierdie prys is hierdie inligting vir 'n genealoog 'n winskoop duisend en 'n hulpmiddel soos min.
Die opbrengs uit verkope gaan na die tak.
Persone wie 'n vorige weergawe gekoop het, betaal slegs R120 plus R10 posgeld (in Suid-Afrika) = R130.
Vra iemand wat 'n DVD-speler op sy rekenaar het om dat na 'n geheue-stokkie (memory stick) te kopieer;
Die doel van die indeks is om aan navorsers 'n betroubare databasis te voorsien wat deurgaans opgedateer word. Data word van 'n menigte bronne ingesamel en by bestaande data gevoeg.
Geen aanspraak op volledigheid
Lucas maak nie daarop aanspraak dat die data volledig en korrek is nie. Dit is nietemin 'n uitstekende bron vir diegene wat op soek is na vertrekpunte om familie te vind.
Byna daaglikse groei
Die databasis bevat tans meer as 150 000 families se besonderhede en sluit meer as 30 000 vanne in. Dit groei byna daagliks.
Sommige vanne is egter gedupliseer as gevolg van verskillende spellings. As voorbeeld noem Lucas dat daar De Wet en de Wet is. Vir die rekenaar is dit twee verskillende spellings. Een van sy take was juis om al die data wat hy van oral kry, te standaardiseer. 'n Ander groot uitdaging is om duplikate deur te werk en uit te skakel. Hoewel dié taak voltooi is, kan duplikate nog voorkom, omdat nuwe inligting gereeld in groot eenhede ontvang en bygewerk word.
Koppelings en ontdekkings
Een van die groot voordele van eSAGI is dat die data op 'n moderne rekenaarprogram (Legacy) geplaas is. Dit bring mee dat familieverbintenisse tussen mense met verskillende vanne geïdentifiseer word. Anders gestel: met die koppelings wat Lucas tussen families (met die rekenaar) maak, "ontdek" die rekenaar nog meer koppelings waarvan 'n mens andersins moontlik nooit van sou geweet het nie.
Met e-SAGI word al die ooreenstemmende name van baie verskillende stamregisters gekoppel.
Helpers en ondersteuning
Menige genealoog het met inligting wat hierdeur bekom is, hul voorsate en waardevolle inligting Met inligting wat hy van oral in die wêreld kry, het Lucas in die afgelope jaar veral die databasis vinnig laat groei. Hy het dit reggekry met 'n aantal helpers wat hom getrou bygestaan het.
"Ek was dikwels naby aan tou opgooi. Dis soms sieldodende werk om alles deur te werk, te besluit wat behou moet word en waarvan vergeet kan word en dan weer die volgende klomp te pak.
"Hulp en ondersteunende e-posse het my die moed gegee om deur te druk ek uiteindelik vorentoe te kan kyk. e-SAGI is voorwaar 'n hulpmiddel wat vir die ernstige genealoog onontbeerlik is.
Die databasis word met die genealogiese program LEGACY gelees. Die standaard-weergawe van dié program kan HIER afgelaai word. Dié program is ook by e-SAGI ingesluit.